Ucholaky

Ucholaky (lat. Dermaptera, Dermatoptera; iné názvy pozri nižšie) je taxón (spravidla presnejšie rad) ortopteroidného hmyzu (Polyneoptera).

Názvy
Slovenské názvy 
Slovenské názvy tohto taxónu sú ucholaky, staršie ucholáci Matzenauer F. O. Krátky prírodopis. 2. vyd. B. Štiavnica 1874. S. 41, ucholaziRÍZNER, Ľ. V. Živočíchopis. Uh. Skalica 1875. S. 201, škvori/škvory alebo čkori/čkoryKožehuba J. Prírodopis pre nár. školy. Diel 1. Živočíchopis. Turč. Sv. Martin 1872. S. 28čkor. In: Historický slovník slovenského jazyka.

Tie rody z taxónu Dermaptera, ktoré vôbec majú slovenské meno (napr. rody Forficula, Chelidura, Anechura, Labia, Labidura) sa dnes po slovensky volajú ucholakVeľká kniha živočíchov. Bratislava: Ikar. 2019. S. 98. Staršie sa volali ucholák, ucholaz, ucholez, ucholár, ucholar, ucholáš, ucháľ, uchavec, škvor, čkor, okulárPozri zdroje uvedené vyššie k slovenským názvom taxónu Derma(to)pteraškvor. In: Slovník slovenského jazyka (Peciar)škwor; ucháľ. In: Slowár Slowenskí Češko-Laťinsko-Ňemecko-Uherskíucholak. In: Historický slovník slovenského jazykaucholák. In: . Medzi ľudové (resp. nárečové) názvy patria ucholák, uchalak, ukolak, uchár, ouchár, ouchar, ucháň, uchán, ucháľ, uchal, uhaľ, ucháč, uchač, ucháš, ucholár, uchovár, ucholaz, ukolaz, ucholap, uchorlak, ucholáč, ucholláč, ukoláš, ucholač, ukolač, uchalec, uchavec, ušiar, ušiak, zaušnik, chucholák, chucholak, chucheuak, chocholák, chocholak, chochoľak, chocholos, charcholak, charchokák, chuchorlak, okulár, okuláč, okuláš, okulaz, mikuláš, mikoláš, kikulaš, škvor, čkor, čkvor, žgor, ščipak, ščipľak, ščipanka, ščipalka, kliešť, kléšč, klešč a kliščHABOVŠTIAK, A. Jazykový zemepis a etymológia. In: Slovenská reč 41 1976. S. 75 okulár. In: Slovník slovenských nárečí. Všetky uvedené slovenské názvy sa takisto používajú na označenie rodu Forficula alebo druhu ucholak obyčajný (Forficula auricularia).

 Vedecké názvy 
Vedecké (latinské) názvy tohto taxónu sú (názvy sú platné pre významy nižšie označené ako A, B, C a D): Dermaptera (pozri nižšie), Dermatoptera; menej často: Dermoptera, Dermaptoria (-neplatí pre význam D), Labid(o)ura, Placoda, Trimera, Euplekoptera, Euplexoptera, Euplectoptera, Harmoptera, Pseudo-Orthoptera, Forficulariae, Forficulaedes, (čeľaď) Forficulidae v širšom zmysle, Forficularia, Forficulites, Forficulina (v širšom zmysle), Forficulodea, Forficulida, Forficulidi. Ďalšie názvy (t.j. názvy platné len pre jednotlivé významy A, B, C alebo D) pozri v kapitole Systematika.Pozri zdroje uvedené v kapitole Systematika

 Dermaptera 
Názov Dermaptera sa dnes jednoznačne najčastejšie používa ako označenie taxónu, ktorý je predmetom tohto článku, čiže taxónu ucholaky. Vhodnejší (lebo jednoznačnejší) je latinský názov Dermatoptera, tento sa však v praxi používa len zriedkavo. 

Staršie (a pôvodne) sa názvom Dermaptera označoval:
taxón zodpovedajúci v dnešných systémoch ortopteroidnému hmyzu (Polyneoptera) okrem termitov, pošvatiek, snovačiek a zorapter, po slovensky: rôznokrídle, lat. synonymá: Orthoptera heteroptera, Heteroptera, Orthopter(i)a, Ulonata, Hemiptera, DeratopteraPozri zdroje uvedené k tomuto taxónu v článkoch rovnokrídlovce a bzdochy (k názvu Heteroptera) - o tomto taxóne pozri v článku ortopteroidný hmyz alebo pozri starší systém uvedený v článku rovnokrídlovce
taxón dnes nazývaný Heteroptera, po slovensky bzdochy.

Charakteristika
Ucholaky sú podlhovastý hmyz s malým až stredne veľkým telom, nitkovitými mnohočlánkovými tykadlami a hryzavými ústnymi ústrojmi. Na konci bruška sú nápadné klieštikovité cerkusy. Ďalšie znaky sú príkladom konvergencie s chrobákmi: za hlavou nasleduje predohrudný štít (pronotum), kým 2. a 3. somit zrastajú s bruškom. Predné krídla sa premenili na skrátené krovky, podobne ako u drobčíkov. Pod nimi sú zložito skladané blanité krídla, ktoré používajú zriedka, hoci nie sú zlí letci. Pri rozkladaní blanitých krídel pred štartom i pri ich opätovnom skladaní pomáhajú cerkusy. Ucholaky sú saprofágny až polyfágny nočný hmyz, len málo druhov je aktívnych cez deň. Vývin je paurometabolia s 5 – 6 instarmi. 

Žijú hlavne v (sub)trópoch – na svete je známych asi 1 300 druhov, kým v našej faune len 7. Všade je hojný najznámejší druh Forficula auricularia (ucholak obyčajný). Na brehoch väčších riek žije lokálne a vzácne Labidura riparia (ucholak veľký), v svetlých listnatých lesoch sa vyskytuje Chelidurella acanthopygidia (ucholak bezkrídly), má blanité krídla úplne redukované a krovky iba rudimentálne. Na teplých lesostepných biotopoch žije lokálne Anechura bipunctata (ucholak dvojbodkový). Výnimkou je Labia minor (ucholak malý), ktorý má dennú aktivitu a lieta dosť často.

Systematika 
 ucholaky (Derma(to)ptera) A/ Dermopterida / Dermapteroidea/ Dermatopteroidea v širšom zmysle/ Dermapteroida/ Forficulida/ Protelytroptera v širšom zmysle/ Protelytrida v širšom zmysle/ Protelytrina v širšom zmysle:
†Protelytroptera v užšom zmysle/ Protelytrida v užšom zmysle/ Protelytrina v užšom zmysle/ Elytroptera
nadčeľaď Archelytroidea
...(5 čeľadí)
nadčeľaď Protelytroidea
… (niekoľko čeľadí)
ucholaky (Derma(to)ptera) B / Brachydermaptera/ Dermatopteroidea v užšom zmysle/ Forficuloda  – toto je v súčasnosti najčastejšie používaný význam názvu ucholaky (Derma(to)ptera)
niekoľko vyhynutých rodov
podrad †Archidermaptera v širšom zmysle/ nadčeľaď †Protodiplatyoidea
čeľaď †Protodiplatyidae v širšom zmysle/ podrad Archidermaptera v užšom zmysle
čeľaď †Protodiplatyidae v užšom zmysle
čeľaď †Longicerciatidae
čeľaď †Dermapteridae v širšom zmysle
čeľaď †Dermapteridae v užšom zmysle  - vrátane †Sinopalaeodermatidae
čeľaď †Turanoviidae
podrad †Eodermaptera/ nadčeľaď † Semenovioloidea
čeľaď †Semenoviolidae
čeľaď †Turanodermatidae
podrad Neodermaptera/ ucholaky (Derma(to)ptera) C– Neodermaptera bez Hemimeridae je v niektorých starších systémoch taxón ucholaky (Derma(to)ptera) D/ Holodedermaptera/ Dermapterida; Neodermaptera bez Hemimeridae a Arixeniina (t.j. Arixeniidae a v širšom zmysle aj Anisolabididae a Spongiphoridae) je v niektorých starších systémoch Forficulina v užšom zmysle (= Forficuloidea v širšom zmysle)
niekoľko vyhynutých rodov
čeľaď †Ocelliidae - incertae sedis
infrarad Protodermaptera
čeľaď Karschiellidae/ nadčeľaď Karschielloidea
čeľaď Pygicranidae v širšom zmysle / nadčeľaď Pygidicranoidea
čeľaď Diplatyidae
čeľaď Haplodiplatyidae
čeľaď Pygidicranidae v užšom zmysle
infrarad Epidermaptera  – Epidermaptera okrem Hemimeridae je v starších systémoch Eudermaptera v širšom zmysle
čeľaď Apachyidae / nadčeľaď Apachyoidea
čeľaď Anisolabididae/čeľaď Carcinophoridae/ nadčeľaď Anisolabidoidea/ parvrad Metadermaptera
parvrad Eteodermaptera
čeľaď Labiduridae/ nadčeľaď Labiduroidea/ nanrad Plesiodermaptera
nanrad Eudermaptera v užšom zmysle / nadčeľaď Forficuloidea v užšom zmysle
čeľaď Spongiphoridae v širšom zmysle/ čeľaď Labiidae v širšom zmysle
čeľaď Labiidae v užšom zmysle– alternatívne zaraďovaná niekde vedľa Anisolabididae
čeľaď Spongiphoridae v užšom zmysle
čeľaď Arixeniidae / podrad Arixeniina v užšom zmysle
čeľaď Chelisochidae
čeľaď Hemimeridae/ nadčeľaď Hemimeroidea/ Hemimerina/ Hemimerides/ Hemimerida/ Diploglossata 
čeľaď ucholakovité/ čeľaď Forficulidae v užšom zmysle

Vysvetlivka: A, B, C... pomocne označuje rôzne významy toho istého názvu. Znak / oddeľuje úplné synonymá.

Poznámka: Paradermaptera je v niektorých systémoch označenie taxónu Hemimeridae + Apachyidae

Zdroje kapitoly Systematika:ENGEL, M. S. Family-group names for earwigs (Dermaptera). 2007 . S. 4-5PARKER, S. P. Synopsis and Classification of Living Organisms. Vol. 2. NY: McGraw-Hill. S. 383 a nasl.Kocarek P, John V, Hulva P (2013) When the Body Hides the Ancestry: Phylogeny of Morphologically Modified Epizoic Earwigs Based on Molecular Evidence. PLoS ONE 8(6): e66900. https://doi.org/10.1371/journal.pone.0066900Chen Z-T (2022) Comparative mitogenomic analysis of two earwigs (Insecta, Dermaptera) and the preliminary phylogenetic implications. ZooKeys 1087: 105-122. https://doi.org/10.3897/zookeys.1087.78998

Referencie

Kategória:Ucholaky